» చెట్టుని కొట్టినందుకు పగబట్టిన కాకులు..!
చెట్టుని కొట్టినందుకు పగబట్టిన కాకులు..!
పాములు పగబడుతాయనే మాట విన్నాం.. కానీ కాకులు కూడా పగబట్టడం వింతే మరి. మంచిర్యాల జిల్లా వేమనపల్లి మండల కేంద్రం బొగుడ గూడెంలో కాకుల జంట ఓ యువరైతును పగబట్టాయి! అతను ఎక్కడికి వెళ్లినా వెంటపడుతూ ముప్పుతిప్పలు పెడుతున్నాయి. తెల్గ రమేశ్‌ అనే వ్యక్తిని ఓ కాకుల జంట గత పది రోజులుగా వెంబడిస్తోంది. రమేశ్‌ ఇంటి సమీపంలో ఉన్న వేపచెట్టు ఇటీవల గాలి దుమారాలకు ఒక వైపునకు వంగింది. రోడ్డు వెంట రాకపోకలకు ఇబ్బందిగా ఉందని రమేశ్‌ ఆ చెట్టు కొమ్మలను నరికాడు. అదే వేప చెట్టుపై ఉన్న కాకి గూడును అతను గమనించ లేదు.
ఆ కొమ్మలు నరుకుతుండగా గూట్లో ఉన్న కాకిపిల్లలు కింద పడ్డాయి. ఇక అంతే.. ఆ కాకులు వెంటనే రమేశ్‌పై దాడికి దిగాయి. కావు కావు మంటూ అరుస్తూ, కాళ్లతో కొడుతూ, ముక్కుతో పొడుస్తూ బీభత్సం సృష్టించాయి. వాటి గోలకు తట్టుకోలేక ఇంట్లోకి పరిగెత్తాడు. కిందపడ్డ కాకి పిల్లలను కాపాడాలని గ్రామస్తులు సూచించారు. దీంతో వాటిని తట్టలోకి తీసుకుని కొమ్మలు లేని ఆ వేప చెట్టుపై పెట్టాడు. అప్పటి నుంచి కాకులు వాటి పిల్లల ఆలనాపాలనా చూసుకుంటున్నాయి. కానీ, రమేశ్‌ను మాత్రం వదిలిపెట్టడం లేదు. చెట్టు పక్కనే ఉన్న గడ్డివాము వద్దకెళ్లి ఎడ్లకు మేత వేద్దామన్నా వెంబడిస్తున్నాయి.
వాడలో కనిపించినా, రోడ్డు మీదకొచ్చినా దాడికి దిగుతున్నాయి. దీంతో రమేశ్‌ వాటి కంటపడకుండా వ్యవసాయ పనులకు వెళుతున్నాడు. ''కాకులతోని నాకిదేం గోస, వాటి పగ గింత ఘోరంగా ఉంటుందనుకోలేదు. వాటి పిల్లలను కింద పడేసినందుకే నా మీద కసి పెంచుకు న్నయ్‌. మా బొగుడగూడెంల ఎక్కడ కనపడ్డా నాపై దాడికి దిగుతున్నాయి. వాటికి కనపడకుండా చేన్లకు, ఎవుసపు పనులకు పోతాను''అని ఆవేదన వ్యక్తం చేస్తున్నాడు.
u chettuni kottinanduku pagabattina kaakulu..!
chettuni kottinanduku pagabattina kaakulu..!
paamulu pagabadutaayane maata vinnam.. cony kaakulu kuudaa pagabattadam vinte mari. manchiryaala jilla vemanapalli mandala kendram boguda goodemlo kaakula janta oo yuvaraitunu pagabattaayi! atanu ekkadiki vellina ventapadutuu mupputippalu pedutunnaayi. telga ramesha ane vyaktini oo kaakula janta gatha padi rojulugaa vembadistondi. ramesha inti sameepamlo unna vepachettu iteevala gaali dumaaraalaku oka vaipunaku vangindi. roddu venta rakapokalaku ibbandigaa undani ramesha aa chettu kommalanu narikaadu. adhe vepa chettupai unna kaaki goodunu atanu gamanincha ledu.
aa kommalu narukutundagaa gootlo unna kaakipillalu kinda paddai. ika anthe.. aa kaakulu ventane rameshapai daadiki digaayi. kaavu kaavu mantuu arustuu, kaallatho kodutuu, mukkutho podustuu beebhatsam srushtinchaayi. vaati golaku tattukoleka intloki parigettaadu. kindapadda kaaki pillalanu kaapaadaalani graamastulu suuchimchaaru. deentho vaatini tattaloki teesukuni kommalu laeni aa vepa chettupai pettaadu. appati nunchi kaakulu vaati pillala alanapalana chusukuntunnayi. cony, rameshnu maatram vadilipettadam ledu. chettu pakkane unna gaddivamu vaddakelli edlaku metha veddamanna vembadistunnaayi.
vaadalo kanipinchinaa, roddu meedakochinaa daadiki digutunnaayi. deentho ramesha vaati kantapadakunda vyavasaaya panulaku velutunnaadu. ''kaakulatooni nakidem gosa, vaati paga ginta ghoramgaa untundanukoledu. vaati pillalanu kinda padesinanduke naa meeda kasi penchuku nniy. maa bogudagudemla ekkada kanapadda naapai daadiki digutunnaayi. vaatiki kanapadakunda chenlaku, evusapu panulaku potaanu''ani aavedana vyaktam chestunnadu.